OpenLLM-France/wikimedia huggingface dataset:
# Reserva de la Biosfera del Pinacate i el Gran Desert d'Altar

La Reserva de la Biosfera del Pinacate i el Gran Desert d'Altar, popularment coneguda amb el nom del Pinacate, és una reserva de la biosfera gestionada per la Secretaria de Medi Ambient i Recursos Naturals (SEMARNAT), depenent del Govern Federal mexicà, i amb la col·laboració del govern de l'estat de Sonora.Està inscrita a la llista del Patrimoni de la Humanitat des del 2013.
La reserva, que comprèn 715.000 hectàrees, està situada al nord-oest de Mèxic, al nord de l'estat de Sonora i en la zona de confluència amb l'estat de la Baixa Califòrnia, en una zona de clima desèrtic extrem. Els límits d'aquesta àrea protegida són força clars des d'un punt de vista geogràfic: En direcció al nord, limita amb l'estat nord-americà d'Arizona; al sud, amb el Mar de Cortés i la ciutat costanera de Puerto Peñasco; a l'est, amb el desert estepari del nord de Sonora i, a l'oest, amb el límit administratiu entre els estats de Sonora i la Baixa Califòrnia.
Aquesta zona protegida és una de les formacions geològiques més visibles des de l'espai de tot el continent americà i presenta similituds paisatgístiques amb el relleu llunar. Configura un sistema volcànic amb cràters molt ben definits, sobretot el cràter de l'Elegante, el més gran, amb 1 km de diàmetre i 300 m de profunditat, i d'altres menys perfectes però no per això mancats d'interès, com el del Colorado, el Badillo, el Carnegie, entre altres menors.
El topònim Pinacate prové de la llengua nàhuatl (pinacatl) i fa referència a un escarabat endèmic d'aquesta regió natural.
L'activitat volcànica ha estat poc significativa els darrers 4 milions d'anys. S'ha calculat que l'activitat més important va tenir lloc fa uns 11.000 anys. El pare Eusebio Kino, fundador de la Missió de Sant Javier del Bac al sud de Tucson (Arizona), va visitar l'indret el 1698 i hi va tornar en nombroses ocasions.
La reserva compta amb un centre d'interpretació i un itinerari circular d'uns 80 km a través d'una pista de terra i sorra en bones condicions que permet accedir en vehicle a bona part del parc i visitar el cràter principal de l'Elegante i alguns de secundaris. Algunes zones resulten del tot inaccessibles per al trànsit rodat convencional. La reserva disposa també d'una zona d'acampada. Es recomana visitar El Pinacate i el desert de dunes d'Altar a l'hivern boreal, donades les condiciones climatològiques extremes durant els mesos d'estiu, on la temperatura depassa sovint els 50 °C.

## Referències

* ↑ Pedrero González, Amalia. Léxico español en el sudoeste de Estados Unidos (en castellà). Editorial CSIC, 2002, p. 323. ISBN 8400080246.

## Enllaços externs

* http://www.turimexico.com/sonora/epinacate.php (anglès)
* Sierra Pinacate a Volcanic Wonder (anglès)
# Tenasserim (ciutat)

Tenasserim o Taniantharyi és una ciutat de Birmània al districte de Mergui o Myeik, capital del township del mateix nom. És a la confluència entre el Gran Tenasserim i el Petit Tenasserim que formen el riu Tenasserim, a uns 65 km al sud-est de la ciutat de Myeik o Mergui. La seva població actual s'estima per sota dels deu mil habitants. Fou fundada pels siamesos el 1373; estava rodejada d'una muralla de rajola amb una àrea interior de 6,5 km². El 1759 fou conquerida pel rei birmà Alompra i pocs anys després els habitants foren massacrats pel governador birmà local. Degut a les lluites entre birmans i siamesos entre 1759 i 1823 la ciutat, que en un temps va tenir certa importància, es va despoblar i era un petit poble al final del segle xix. Des de 1826 va estar en mans dels britànics.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Paolo Dessì

Paolo Dessì (l'Alguer, 1946 - l'Alguer, 20 d'agost de 2024) fou un cantautor alguerès.
Dessì ha estat considerat un dels impulsors i representants més destacats de la nova cançó algueresa i un divulgador de la cançó en català a l'Alguer.
La seva activitat musical s'inicia en els anys 60 del segle xx. L'any 1968, juntament amb el poeta Antoni Coronzu, va iniciar un moviment musical dins del marc del Centre d'Estudis Algueresos a l'estil de la Nova Cançó. Va musicar poesia de Salvador Espriu, Carles Duarte, o Joan-Elies Adell, entre d'altres.
La seva dona va ser la també cantant Lalla Baraccu.

## Discografia

* Folclore di Sardengna (1971), gravació dirigida per Antonella Salvietti.
* Rimes i cançons alguereses (1998)
* A la vora de... l'amor (2002)
* Pels camins del mar (2020)

## Referències

* ↑ «Ha mort el cantautor alguerès Paolo Dessì Dessì ha estat un dels divulgadors més destacats de la cançó en català a l'Alguer». Enderrock, 20-08-2024 [Consulta: 21 agost 2024].
* ↑ «S’ha mort el cantant Paolo Dessì, impulsor de la nova cançó algueresa. El cantautor ha estat un dels protagonistes principals de la vida cultural algueresa d'ençà dels anys seixanta». VilaWeb, 21-08-2024 [Consulta: 21 agost 2024].
# Menkar

Menkare o Menkab (α Ceti / α Cet / 92 Ceti) és la segona estrella més brillant de la constel·lació de Cetus amb magnitud aparent +2,54, només superada per Deneb Kaitos (β Ceti) i ocasionalment per Mira (ο Ceti). El seu nom prové de la paraula àrab منخر manha que significa "la finestra del nas", en al·lusió a la seva posició en el cos del monstre marí.
Situada a 220 anys llum de Sistema Solar, Menkare és una freda gegant vermella de tipus espectral M1.5 IIIa, la temperatura superficial és de només 3.700 K. Visualment és 380 vegades més lluminosa que el Sol, però per ser una estrella freda una gran quantitat de la seva llum és emesa com radiació infraroja no visible, d'aquesta manera, la radiació total procedent de Menkes és 1.800 vegades més gran que la provinent del Sol. La seva temperatura i lluminositat permeten estimar el seu radi, 84 vegades més gran que el radi solar, la mesura directa del seu diàmetre angular (0,0116 segons d'arc), donen com a resultat un valor una mica inferior de 77 radis solars.
Menkare és una variable irregular de tipus Lb, amb variacions erràtiques en la seva brillantor al voltant del 6% d'aquest. És una estrella notablement deficient en carboni, sent el seu contingut d'aquest element inferior al 20% de l'existent en el Sol. Igualment destaca com radiofonts, on les ones de ràdio s'originen pel vent estel·lar que bufa des de la seva superfície.
Menkare es troba en la fase final de la seva evolució estel·lar, i a mesura que comenci a fusionar el seu nucli de carboni es tornarà altament inestable per finalment expulsar les seves capes exteriors formant una nebulosa planetària. En el seu centre quedarà com romanent estel una massiva nana blanca similar a Sírius B.

## Referències

* ↑ «Revised MK spectral types for G, K ans M stars». The Astrophysical Journal Supplement Series, 4-1980, pàg. 541–563. DOI: 10.1086/190662.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* 1 2 3 4 5 Floor van Leeuwen «Validation of the new Hipparcos reduction» (en anglès). Astronomy and Astrophysics, 2, 2007, pàg. 653–664. DOI: 10.1051/0004-6361:20078357.
* 1 2 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.
* ↑ = alpha + Ceti & NbIdent = 1 & Radius = 2 & Radius.unit = arcmin & submit = submit + id Dades astronòmics de Menkes (SIMBAD)
* 1 2 3 ~ Kaler / sow / menkar.html Menkare (Stars, Jim Kaler)
# Échalou

Échalou és un municipi francès, situat a la regió de Normandia, al departament de l'Orne.

## Referències

* ↑ «Échalou · 61440, France».
# Conjunt dens

Sigui $(X,{\mathcal {T}})$ un espai topològic; $A\subset X$ és un conjunt dens a $X\;$ si i només si ${\bar {A}}=X\;$, és a dir, la clausura del conjunt és tot l'espai.
Es compleix que les següents proposicions per $A$ són totes equivalents:
* $A$ és dens a $X$
* $A\subset B,B$ tancat $\Rightarrow B=X$
* $\forall V\in {\mathcal {T}},A\cap V=\varnothing \Rightarrow V=\varnothing$

## Exemples

* Tot espai topològic és dens en si mateix.
* $\mathbb {Q}$ i $\mathbb {I}$ són subconjunts densos de $\mathbb {R}$.
* Els polinomis són densos en el conjunt $C[a,b]$ de les funcions contínues definides en $[a,b]$, dotat de la topologia associada a la distància $D_{\infty }(f,g)=\max _{x\in [a,b]}|f(x)-g(x)|$.

## Espai separable

Si $(X,{\mathcal {T}})$ conté un dens numerable es diu que és un espai topològic separable. Exemples d'espais separables són $\mathbb {R} ^{n}$ i $C([0,1],\mathbb {R} )$ (l'espai de les funcions contínues que van de $[0,1]$ a $\mathbb {R}$).

## Bibliografia

* Nicolas Bourbaki. General Topology, Chapters 1–4. Springer-Verlag, 1989. ISBN 3-540-64241-2. (anglès)
* Steen, Lynn Arthur; Seebach, J. Arthur Jr.. Counterexamples in Topology. Dover reprint of 1978. Berlín, Nova York: Springer-Verlag, 1995. ISBN 978-0-486-68735-3. (anglès)

## Referències

* ↑ «dense set». [Consulta: 30 abril 2022].
* ↑ «Dense Set | Brilliant Math & Science Wiki» (en anglès americà). [Consulta: 30 abril 2022].
* ↑ «Dense Sets». Arxivat de l'original el 2022-04-14. [Consulta: 30 abril 2022].

## Vegeu també

* Espai separable
# Piúria

Piúria és la presència de pus a l'orina. La presència de piúria cal considerar-la com a prova d'infecció del tracte urinari. Es diagnostica quan es detecten un elevat nombre de leucòcits polimorfonuclears per camp (força més dels 5 de quan es parla de leucocitúria). La presència de piúria cal considerar-la com a prova d'infecció del tracte urinari.
En general, la piúria es produeix com a conseqüència d'infeccions bacterianes (pielonefritis, cistitis, prostatitis, uretritis), i altres processos inflamatoris com ara: litiasi (pedres), glomerulonefritis, lupus eritematós sistèmic i tumors del tracte urinari.

## Referències

* ↑ Cercaterm. -úria. http://www.termcat.cat/:+Termcat+[Consulta: 2 març 2010].
* ↑ De Castro S; Pérez J.L. Manual de Patología General. Elseiver-Masson, 2006, p. 396. ISBN 84-458-1540-7.
# Strassen (Luxemburg)

Strassen (luxemburguès Stroossen) és una comuna i vila a l'est de Luxemburg, que forma part del cantó de Luxemburg. Fou creada el 1850 en separar-se de Bertrange.

## Població

| Nacionalitat | Població | % |
| luxemburguesos | 2.970 | 50,33% |
| Forasters | 2.931 | 49,67% |
| - portuguesos | 528 | 8,95% |
| - francesos | 526 | 8,91% |
| - italians | 364 | 6,17% |
| - belgues | 383 | 6,49% |
| - alemanys | 205 | 3,47% |
| - iugoslaus | 107 | 1,81% |
| - altres | 818 | 13,86% |

## Evolució demogràfica

| Any | Població |
| 15/02/2001 | 5.901 |
| 01/01/2002 | 5.869 |
| 01/01/2003 | 5.933 |
| 01/01/2004 | 6.021 |
| 01/01/2005 | 6.173 |
# Crisnée

Crisnée (en való Crusnêye) és un municipi belga de la província de Lieja a la regió valona. Comprèn els nuclis de Crisnée, Fize-le-Marsal, Kemexhe, Odeur i Thys.

## Referències

* ↑ «Liège (Belgium): Arrondissements, Cities and Communes - Population Statistics, Charts and Map». [Consulta: 2 gener 2019].

## Enllaços externs

* Web municipal
* Història de la vila
# Unitat perifèrica d'Evritania

La unitat perifèrica d'Evritania (en grec Nομός Ευρυτανίας) correspon a l'antiga prefectura d'Evritania.

## Vegeu també

* Prefectures de Grècia
* Unitats perifèriques de Grècia
# Tlalnepantla de Baz

Tlalnepantla de Baz (del nàhuatl, que vol dir Lloc en mig de la terra) és un municipi metropolità de l'estat de Mèxic, que forma part de l'àrea metropolitana de la ciutat de Mèxic. Tlalnepantla és el cap de municipi i principal centre de població d'aquesta municipalitat.
Aquest municipi es troba a la part central de l'estat de Mèxic. Limita al nord amb els municipis de Tultitlan i Cuautitlán Izcalli, al sud amb el Districte Federal (delegacións Azpotzalco i Gustavo A. Madero), a l'oest amb Atizapan de Zaragoza i Naucalpan de Juárez i a l'est amb Ecatepec. Dista de la capital de l'estat uns cinc quilòmetres

## Toponímia

* tlalli = terra
* nepantlah = lloc en mig
* Tlalnepantlah= (Lloc en mig de la terra)

## Vegeu també

* Municipis de l'estat de Mèxic
* Arquebisbat de Tlalnepantla

## Notes i referències

* ↑ [«Monografia municipal de Tlalnepantla (castellà)». Arxivat de l'original el 2007-09-27. [Consulta: 28 març 2010]. Monografia municipal de Tlalnepantla (castellà)]

## Enllaços externs

* Portal de l'estat de Mèxic (castellà)
* Ajuntament de Tlalnepantla de Baz (castellà)
# Cantó de Sant Valier (Droma)

El cantó de Sant Valier és un cantó del departament francès de la Droma, a la regió d'Alvèrnia-Roine-Alps. Està inclòs al districte de Valença i té 18 municipis. El cap cantonal és Sant Valier.

## Municipis

* Albon
* Andancette
* Anneyron
* Beausemblant
* Châteauneuf-de-Galaure
* Claveyson
* Fay-le-Clos
* La Motte-de-Galaure
* Lavairon
* Mureils
* Ponsas
* Ratières
* Sant Avit
* Saint-Barthélemy-de-Vals
* Saint-Martin-d'Août
* Saint-Rambert-d'Albon
* Saint-Uze
* Sant Valier

## Història

Llista dels consellers generals successius :
| Data d'elecció | Identitat | Partit |
| 1952-1958 | Maurice-René Simonnet | MRP |
| 1958-1976 | Auguste Delaye | SFIO, després Divers gauche |
| 1976-1993 | Lucien Steinberg | PS |
| 1993-2001 | Jean-Michel Culty | UDF-PR |
| 2001- | Alain Genthon | Divers gauche, després PS |
| les dades anteriors no són pas conegudes ||||

## Vegeu també

* Cantons de la Droma
# Cantó d'Anzin

El cantó d'Anzin és una divisió administrativa francesa, situada al departament del Nord i la regió dels Alts de França.

## Composició

El cantó de Anzin aplega les comunes següents :
* Anzin
* Beuvrages
* Bruay-sur-l'Escaut
* Saint-Saulve

## Història

Llista de consellers generals successius :
| Date d'elecció | Identitat | Partit |
| 1994 - 2002 | Cecile Gallez | Divers droite |
| 2002- | Jacques Marissiaux | PS |
| Les dades anteriors no són conegudes. |||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | 43.229 | 44.324 | 45.689 | 44.999 | 44.586 | 43.367 |
# Torre de la Miranda

La Torre de la Miranda és una construcció situada a l'avinguda Salvador Allende al barri de Sant Ildefons de Cornellà de Llobregat, catalogada com a bé cultural d'interès local.

## Història

L'arquitecte Jaume Gustà i Bondia la va projectar el 1900 per encàrrec de Arnau de Mercader i de Zufia, propietari del palau de Can Mercader, per a ser utilitzada com a mirador d'ocells i observatori astronòmic. Actualment està tancada i no s'utilitza.

## Descripció

És una torre aïllada de planta hexagonal d'uns 31 m d'altura, coronada amb mirador i merlets, i té una escala interior adossada als murs que puja en espiral. Les finestres ensenyen, des de l'exterior, la línia de progressió de l'escala. El material constructiu és el maó arrebossat. L'estil és una combinació d'historicismes neomedievals (arquets cecs superiors, arcs i columnetes del mirador) i neomudèjar (finestres del cos central).

## Referències

* 1 2 3 «Torre de Miranda». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* 1 2 «Museu Palau Mercader. Torre de la Miranda». Diputació de Barcelona.

## Enllaços externs

* «Torre de la Miranda». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Estació de treball

Una estació de treball és un ordinador d'alta qualitat dissenyat per a aplicacions tècniques o científiques. Destinat per ser utilitzat principalment per una sola persona alhora, sol ser connectat a una xarxa d'àrea local i executen sistemes operatius multiusuari. El terme estació de treball també s'ha utilitzat per referir-se a un terminal d'ordinadors centrals o un PC connectat a una xarxa.
Històricament, estacions de treball han ofert un rendiment més alt que els ordinadors personals, especialment respecte a CPU i gràfics, capacitat de memòria i capacitat de multitasca. S'han optimitzat per a la visualització i manipulació de diferents tipus de dades complexes, com ara disseny mecànic en 3D, simulació d'enginyeria (per exemple, dinàmica de fluids computacional), animació, renderitzat d'imatges i gràfics matemàtics. Les consoles consisteixen d'una pantalla d'alta resolució, un teclat i un ratolí com a mínim, però també ofereixen pantalles múltiples, tauletes gràfiques, ratolins 3D (dispositius per manipular i navegar objectes i escenes 3D), etc. Estacions de treball són el primer segment del mercat informàtic per presentar accessoris i eines de col·laboració avançades.
Les capacitats creixents dels ordinadors convencionals des de finals de la dècada de 1990 han reduït la distinció entre els ordinadors i les estacions de treball. Les estacions de treball típiques de la dècada de 1980 tenen maquinari i sistemes operatius propietaris cars per distingir-se categòricament dels ordinadors estandarditzats. L'adopció més generalitzada d'aquestes tecnologies als ordinadors principals va ser un factor directe en el declivi de l'estació de treball com a segment de mercat independent. Des dels anys 90 i 2000, els RS/6000 i l'IntelliStation d'IBM tenen CPU POWER basades en RISC amb AIX, i els seus PC IBM PC Series i Aptiva tenen CPU Intel x86. Tanmateix, a principis dels anys 2000, aquesta diferència va desaparèixer en gran manera, ja que les estacions de treball utilitzen maquinari altament mercantilitzat dominat per grans venedors d'ordinadors, com Dell, Hewlett-Packard i Fujitsu, que venen sistemes x86-64 amb Windows o Linux. El 2010, el mercat d'estacions de treball era dominat pels grans venedors de PC, com Dell i HP, que venen Microsoft Windows/Linux corrent a Intel Xeon/AMD Opteron. Plataformes alternatives basades en UNIX són proporcionats per Apple, Sun Microsystems i Silicon Graphics.

## Referències

* ↑ «Workstation» (en anglès). Arxivat de l'original el 2009-12-12. [Consulta: 28 abril 2010].
* ↑ «Glossary» (en anglès). Arxivat de l'original el 2009-11-08. [Consulta: 28 abril 2010].
* ↑ «Workstation Computer» (en anglès). OIDair WEB. Arxivat de l'original el 2021-12-05. [Consulta: 5 desembre 2021].
* ↑ The Daily Gazette (en anglès). The Daily Gazette.
# Biteta

Beteste (en francès Bétête) és una localitat i comuna de França, a la regió de la Nova Aquitània, departament de la Cruesa. La seva població al cens de 1999 era de 427 habitants. Està integrada a la Communauté de communes de la Petite Cruesa.

## Demografia

Evolució demogràfica :
| 1968 | 1975 | 1982 | 1990 | 1999 |
| 668 | 651 | 638 | 525 | 427 |

## Administració

Llista d'alcaldes :
| Període | Identitat | Partit |
| 2001-2008 | Alain Nouallet | |
| 2008- | Olivier Contarin | |

## Referències

* ↑ Toponímia occitana a lemosin.net.
# Cantó de Gex

El cantó de Gex és una divisió administrativa francesa del departament de l'Ain i del districte de Gex. El cap cantonal és Gex i agrupa 7 municipis.

## Municipis

* Cessy
* Divonne-les-Bains
* Gex
* Grilly
* Sauverny
* Versonnex
* Vesancy

## Història

Llista dels consellers generals successius :
| Data d'elecció | Identitat | Partit |
| 1945-1976 | Marcel Anthonioz | RI |
| 1976-1988 | Jean Prost | UDF-PR |
| 1988-2001 | Michel Nicod | Divers gauche, després divers droite |
| 2001-2015 | Gérard Paoli | Divers droite, després UMP |
| les dades anteriors no són pas conegudes ||||

## Consellers departamentals

Llista dels consellers departamentals successius :
| Data d'elecció | Identitat | Partit | Qualitat |
| 2015 - | Véronique Baude | LR | |
| 2015 - | Gérard Paoli | Divers droite | |

## Vegeu també

* Cantons de l'Ain
# Neufchâteau (Bèlgica)

Neufchâteau (en való Li Tchestea) és un municipi belga de la província de Luxemburg a la regió valona. L'entitat actual va formar-se de la fusió el 1977 de la ciutat amb els antics municipis de Grandvoir, Grapfontaine, Hamipré, Longlier, Neufchâteau i Tournay.

## Localitats

* Gérimont (en való: Djèrimon)
* Hosseuse
* Lahérie
* Le Sart
* Marbay
* Massul (en való: Môssu)
* Molinfaing (en való: Molîfè)
* Mon-Idée
* Montplainchamps
* Morival (en való: Morivô)
* Namoussart (en való: Namoussé)
* Nolinfaing
* Offaing
* Petitvoir
* Respelt (en való: R'supê)
* Semel (en való: S'mèl)
* Tronquoy
* Verlaine (en való: Verlinne)
* Warmifontaine (en való: Wârmich)
# L'Espinaç

L'Espinaç (en francès Lépinas) és una comuna (municipi) de França, a la regió de la Nova Aquitània, departament de la Cruesa. La seva població al cens de 1999 era de 191 habitants. Està integrada a la Communauté de communes du Pays du Cruesa Thaurion Gartempe.

## Demografia

Evolució demogràfica :
| 1968 | 1975 | 1982 | 1990 | 1999 |
| 306 | 269 | 231 | 225 | 191 |

## Administració

Llista d'alcaldes :
| Període | Identitat | Partit |
| 2001- | Élisabeth Bouchy-Pommier | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Meix-devant-Virton

Meix-devant-Virton (en lorenès Minch-duvant-Vèrtan, en való Méch-divant-Vierton) és un municipi belga de la província de Luxemburg a la regió valona. L'1 de gener del 2024 tenia 2.818 habitants.

## Localitats

Gérouville, Houdrigny, Limes (i La Soye), Meix-devant-Virton, Robelmont, Sommethonne i Villers-la-Loue.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
* ↑ «Histoire» (en francès). Ajuntament de Meix-devant-Virton. [Consulta: 21 setembre 2024].
# Saint-Léger (Gaume)

Saint-Léger (en való Sint-Ldjir) o col·loquialment Saint-Léger-en-Gaume és un municipi belga de la província de Luxemburg a la regió valona. Comprèn les viles de Châtillon i Meix-le-Tige. L'1 de gener del 2024 tenia 3.717 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
# Cantó d'Argentat

El cantó d'Argentat és un cantó del departament francès de la Corresa, a la regió de la Nova Aquitània. Està inclòs al districte de Tula i té 11 municipis. El cap cantonal és Argentat.

## Municipis

* Albuçac
* Argentat
* Faurges
* Menoire
* Molceon
* Neuvila
* Sent Bonet el Vernh
* Sench Amand
* Sent Alari de Taurion
* Sent Marçau d'Entre Aigas
* Sent Silvan

## Història

Llista dels consellers generals successius :
| Data d'elecció | Identitat | Partit |
| 1973-1979 | M. Laygues | PCF |
| 1979-1993 | Pierre Celles | RPR |
| 1993- | René Teulade | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 6.829 | 7.376 | 6.927 | 6.498 | 6.317 | 6.021 | 6.101 |
# Vresse-sur-Semois

Vresse-sur-Semois (en való Vresse) és un municipi belga de la Província de Namur a la regió valona. Es troba a 10 kilòmetres de la frontera francesa i comprèn les localitats de Alle, Bagimont, Bohan, Chairière, Laforêt, Membre, Mouzaive, Nafraiture, Orchimont, Pussemange, Sugny i Vresse.
# Courcelles (Bèlgica)

Courcelles (en való Courcele) és un municipi belga de la província d'Hainaut a la regió valona. Comprèn les localitats de Courcelles, Trazegnies, Souvret i Gouy-lez-Piéton. L'1 de gener del 2024 tenia 31.301habitants.

## Agermanaments

* Guémené-Penfao
* Artogne

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
* ↑ «Commune de Courcelles» (en francès). Unió de Viles i Municipis de Valònia. [Consulta: 22 setembre 2024].